รัฐบาลไทย-ข่าวทำเนียบรัฐบาล-“บุหรี่ไฟฟ้าต้องไม่มีที่ยืนในเมืองรถม้า” ผู้ว่าฯ ลำปางเผยฝ่ายปกครองอำเภอเมือง สนธิกำลังเจ้าหน้าที่ตำรวจ และเจ้าหน้าที่สาธารณสุข ลุยกวาดล้างจับกุมร้านจำหน่ายบุหรี่ไฟฟ้า
วันเสาร์ที่ 1 กรกฎาคม 2566
01/07/2566
“บุหรี่ไฟฟ้าต้องไม่มีที่ยืนในเมืองรถม้า” ผู้ว่าฯ ลําปางเผยฝ่ายปกครองอําเภอเมือง สนธิกําลังเจ้าหน้าที่ตํารวจ และเจ้าหน้าที่สาธารณสุข ลุยกวาดล้างจับกุมร้านจําหน่ายบุหรี่ไฟฟ้า
“บุหรี่ไฟฟ้าต้องไม่มีที่ยืนในเมืองรถม้า” ผู้ว่าฯ ลําปางเผยฝ่ายปกครองอําเภอเมือง สนธิกําลังเจ้าหน้าที่ตํารวจ และเจ้าหน้าที่สาธารณสุข ลุยกวาดล้างจับกุมร้านจําหน่ายบุหรี่ไฟฟ้า เน้นย้ํา ดําเนินการอย่างต่อเนื่องจริงจัง และหากพบเห็นการกระทําผิด แจ้งสายด่วน 1567
“บุหรี่ไฟฟ้าต้องไม่มีที่ยืนในเมืองรถม้า” ผู้ว่าฯ ลําปางเผยฝ่ายปกครองอําเภอเมือง สนธิกําลังเจ้าหน้าที่ตํารวจ และเจ้าหน้าที่สาธารณสุข ลุยกวาดล้างจับกุมร้านจําหน่ายบุหรี่ไฟฟ้า เน้นย้ํา ดําเนินการอย่างต่อเนื่องจริงจัง และหากประชาชนพบเห็นการกระทําผิด แจ้งสายด่วนศูนย์ดํารงธรรม 1567 ตลอด 24 ชั่วโมง
วันนี้ (1 ก.ค. 66) นายชัชวาลย์ ฉายะบุตร ผู้ว่าราชการจังหวัดลําปาง เปิดเผยว่า ที่ทําการปกครองอําเภอเมืองลําปางบูรณาการร่วมกับหน่วยงานที่เกี่ยวข้อง ลงพื้นที่จับกุมร้านค้าบุหรี่ไฟฟ้า น้ํายาบุหรี่ไฟฟ้า และอะไหล่ตัวเครื่องสําหรับสูบ ตามเบาะแสที่ได้รับแจ้ง โดยยึดของกลางได้เป็นจํานวนมากและกําชับให้ดําเนินคดีตามกฏหมายอย่างเคร่งครัด
“เมื่อวานนี้ (30 มิ.ย. 66) ที่ทําการปกครองอําเภอเมืองลําปาง ภายใต้การนําของนายธนารักษ์ สายเทพ นายอําเภอเมืองลําปาง มอบหมายให้นายสุทธิพันธ์ เครือสุข ปลัดอําเภอฝ่ายความมั่นคง สมาชิก อส.ร้อย อส.อ.เมืองลําปางที่ 1 เจ้าหน้าที่สาธารณสุข สนง.สาธารณสุขจังหวัดลําปาง เจ้าหน้าที่ตํารวจ สภ.เมืองลําปาง เข้าตรวจสอบ การจําหน่ายบุหรี่ไฟฟ้า ตามที่ได้รับแจ้ง ณ อาคารเลขที่ 199 ถนนทิพย์วรรณ ตําบลหัวเวียง อําเภอเมืองลําปาง จังหวัดลําปาง พบการจําหน่ายบุหรี่ไฟฟ้าและน้ํายาเติมบุหรี่ไฟฟ้า ดังนี้ 1) บุหรี่ไฟฟ้า จํานวน 52 ตัว 2) บุหรี่ไฟฟ้า (ชนิดใช้แล้วทิ้ง) จํานวน 347 ตัว 3) น้ํายาบุหรี่ไฟฟ้าจํานวน 244 ขวด
4) อะไหล่ตัวเครื่องบรรจุอยู่ในกล่องจํานวน 552 ชิ้น 5) หัวสําหรับสูบกับตัวเครื่อง จํานวน 1,260 ชิ้น ซึ่งร้านค้านี้ตั้งอยู่ในแหล่งชุมชน ใกล้กับสถานศึกษา โดยพบว่ามีพฤติการณ์ลักลอบจําหน่ายบุหรี่ไฟฟ้าซึ่งเป็นสินค้าผิดกฎหมายและต้องห้ามจําหน่ายโดยไม่เกรงกลัวต่อกฎหมาย ซึ่งเป็นเรื่องที่ฝ่ายปกครองให้ความสําคัญและดําเนินการกวาดล้างการกระทําความผิดอย่างเอาจริงเอาจัง ต่อเนื่อง เข้มข้น และหากพี่น้องประชาชนมีเบาะแสหรือพบเห็นการลักลอบกระทําความผิดลักษณะนี้ ขอให้ได้ช่วยกันแจ้งมาที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง เพื่อกระทรวงมหาดไทยจะได้บูรณาการกําลังเจ้าหน้าที่เข้าทําการจับกุมผู้กระทําผิด อันเป็นการป้องกันลูกหลานให้ห่างไกลจากอบายมุขทั้งปวง” นายชัชวาลย์ ฉายะบุตร ผู้ว่าราชการจังหวัดลําปาง กล่าวเน้นย้ํา
นายชัชวาลย์ ฉายะบุตร ผู้ว่าราชการจังหวัดลําปาง กล่าวเพิ่มเติมว่า การจําหน่ายบุหรี่ไฟฟ้าเป็นการละเมิดกฎหมาย อันเนื่องด้วยความผิดตามมาตรา 242 ตามมาตรา 246 วรรคแรก แห่งพระราชบัญญัติศุลกากร พ.ศ. 2560 ซ่อนเร้น ช่วยจําหน่าย ช่วยพาเอาไปเสีย ซื้อ รับจํานํา หรือรับไว้โดยประการใด ซึ่งของอันตนพึงรู้ว่าเป็นของ และขายสินค้าบารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า ฝ่าฝืนคําสั่งคณะกรรมการคุ้มครองผู้บริโภค ที่ 9/2558 เรื่อง ห้ามขายหรือห้ามให้บริการสินค้า บารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้าห้ามขายสินค้า” มีความผิดตาม มาตรา 56 ตาม พ.ร.บ.คุ้มครองผู้บริโภค (ฉบับที่ 4) พ.ศ.2562 มีโทษจําคุกไม่เกิน 3 ปี หรือปรับไม่เกิน 600,000 บาท หรือทั้งจําทั้งปรับ
“กระทรวงมหาดไทย โดยกรมการปกครอง และทุกจังหวัด มุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมือง เพื่อบําบัดทุกข์ บํารุงสุขให้กับพี่น้องประชาชน และขอประชาสัมพันธ์ไปยังพี่น้องประชาชนและทุกคนในสังคมไทย หากพบเห็นเบาะแสการกระทําผิด เช่น ลักลอบจําหน่ายสินค้าผิดกฎหมาย หรือการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง หรือเว็บไซต์ damrongdhama.dopa.go.th หรือแอปพลิเคชั่น Dopa Help ทั้งระบบ Android และ iOS”
#กระทรวงมหาดไทย #บําบัดทุกข์บํารุงสุข #MOI